nahid-hub/BLUGE-bengali-wikipedia-section-title-prediction huggingface dataset:
টেনিস খেলায় দুই পক্ষের খেলোয়াড় জালের বিপরীত দিকে একে-অপরের মুখোমুখি অবস্থান নেয়। একদিকের খেলোয়াড় বলটি প্রথমে মারে তার অপর দিকের বিপরীত পাশের খেলোয়াড়ের দিকে। একে "সার্ভ" করা বলে। যে বল মারে তাকে "সার্ভার" এবং বিপরীত প্রান্তের খেলোয়াড়কে "রিসিভার" বলে। 'সার্ভার'-কে তার বেস লাইনের বাইরে থেকে বল মারতে হয়। তবে রিসিভার যে কোন জায়গায় অবস্থান নিতে পারে। সার্ভিসের বল খেলোয়াড়ের অপর পাশের বিপরীত দিকের সার্ভিস কোর্টে জাল না ছুঁয়ে পাঠাতে হয়। যদি সার্ভিসে কোনো ধরনের ভুল হয়, তবে 'সার্ভার' দ্বিতীয় সুযোগ পায় সার্ভিস করার। দ্বিতীয় সার্ভিস ভুল হলে 'ডবল ফল্ট' বলে এবং রিসিভার পয়েন্ট পায়।

সঠিক সার্ভিস হলে খেলার মূল অংশ (র‌্যালী) শুরু হয় যেখানে প্রতিটি খেলোয়াড় বল মেরে ফেরত পাঠায় বিপক্ষ দলের কোর্টে। এভাবে বল দেয়া-নেয়া করে প্রতিপক্ষকে পরাস্ত করার চেষ্টা করে যাতে প্রতিপক্ষ বলটি সঠিক ভাবে তাকে ফেরত পাঠাতে না পারে। যদি প্রতিপক্ষ সঠিকভাবে বল পাঠাতে ব্যর্থ হয় তবে খেলোয়াড় পয়েন্ট পায়। সঠিকভাবে বল পাঠাতে হলে খেলোয়াড়কে একবার আঘাত করে বল প্রতিপক্ষের কোর্টে নিয়ে ফেলতে হবে এবং সেটা করতে হয় প্রতিপক্ষের পাঠনো বল দুইবার মাটিতে পড়ার আগে।

টেনিস খেলার জয়-পরাজয় নির্ধারিত হয় সেট জয়ের সংখ্যা দ্বারা। টেনিস খেলায় পয়েন্ট প্রাপ্তির ক্রম হয় "০","১৫", "৩০", "৪০" এভাবে যেখানে খেলোয়াড় "৪০" এর পর পয়েন্ট পেলে তার গেম জেতা হয়। যদি দুই খেলোয়াড় এক সাথে "৪০" পয়েন্ট পায়। তবে গেম জেতার জন্য কোনো খেলোয়াড়কে পর পর দুই পয়েন্ট পেতে হয়। এভাবে কোনো খেলোয়াড় যদি প্রতিপক্ষ খেলোয়াড়ের সাথে কমপক্ষে দুই গেম ব্যবধান রেখে ছয়টি গেম জয় করতে পারে তবে সে একটি সেট জিতে নিতে সক্ষম হয়। যদি তারা সমান সংখ্যক গেমে জয়ী হয় তবে টাইব্রেকারের মাধ্যমে সেটের বিজয়ী নিশ্চিত হয়। এভাবে সর্বোচ্চ সেট জয়ী খেলোয়াড় খেলায় বিজয়ী হয়।

সঠিক অনুচ্ছেদ শিরোনাম কোনটি?
titleA. প্রকারভেদ
titleB. খেলার নিয়ম
titleC. বল
titleD. কোর্ট
উত্তর: titleB
মেনসিয়াস জৌ রাজ্যে জন্মগ্রহণ করেন। স্থানটি বর্তমানে গ্রাম্য-শহর জৌচেং (আসলে জোক্সিয়ান) এর সীমানায় শাংডং প্রদেশে অবস্থিত। কনফুসিয়াসের জন্মস্থান কিউফুর মাত্র ৩০ কিলোমিটার (১৮ মাইল) দক্ষিণে জায়গাটি অবস্থিত। তিনি জন্মনাম মেং কি (孟軻) তেও পরিচিত।  

তিনি একজন পরিব্রাজক চীনা দার্শনিক এবং ঋষি। তিনি কনফুসীয়বাদের অগ্রগণ্য ব্যাখ্যাকারক ছিলেন। কনফুসিয়াসের এক নাতি জিসি তার ছাত্র ছিলেন বলে ধারণা করা হয়। কিংবদন্তি অনুসারে, কনফুসিয়াসের মতো তিনিও চল্লিশ বছর ধরে চীন পরিভ্রমণ করেন শাসকদের সংস্কারের উপদেশ দিয়ে।

যুদ্ধকালীন পর্বে (৪০৩-২২১ খ্রিঃপূঃ), ৩১৯ থেকে ৩১২ খ্রিষ্টপূর্বাব্দে তিনি কি রাজ্যে (১০৪৬-২২১ খ্রিঃপূঃ) জিক্সিয়া একাডেমিতে কর্মকর্তা এবং পণ্ডিত হিসেবে দ্বায়িত্ব পালন করেন। মায়ের মৃত্যুতে শোক পালনের জন্যে কি-এর সরকারি কাজ থেকে তিন বছরের অনুপস্থিতির ছুটি নিয়ে তিনি অন্তিম শ্রদ্ধা প্রকাশ করেন। সমকালীন পৃথিবীতে পরিবর্তন সৃষ্টির ব্যর্থতার হতাশায় তিনি প্রকাশ্য জীবন থেকে অপসৃত হন।

জৌচেং এর কেন্দ্রীয় শহরাঞ্চল থেকে ১২  কিলোমিটার উত্তর-পূর্বে ‘মেনসিয়াস সমাধিক্ষেত্রে’ তাকে সমাহিত করা হয়। সমাধিক্ষেত্রটি ‘মেংজি লিন’ (孟子林) কিংবা ‘ইয়াশেং লিন’ (亞聖林)নামেও পরিচিত। ড্রাগন মুকুটধারী এক বৃহদাকার পাথুরে কচ্ছপ়় নির্মিত কেন্দ্রস্তম্ভ তার কবরের সামনে রয়েছে।

সঠিক অনুচ্ছেদ শিরোনাম কোনটি?
titleA. চার সূচনা (বা নবোদ্গম)
titleB. বংশ
titleC. জুন ঝি
titleD. জীবন
উত্তর: titleD
১৯১৯ খ্রিষ্টাব্দে জগন্নাথপুর উপজেলায় সর্বপ্রথম উচ্চ বিদ্যালয় "পাইলগাঁও ব্রজনাথ উচ্চ বিদ্যালয়" প্রতিষ্ঠিত হয়। এই উপজেলায় ১২০টি সরকারি প্রাথমিক বিদ্যালয়সহ ২১টি উচ্চ বিদ্যালয় রয়েছে। উল্লেখযোগ্য শিক্ষাপ্রতিষ্ঠানগুলো হল: স্বরূপচন্দ্র সরকারি উচ্চ বিদ্যালয়,সফাত উল্লাহ উচ্চ বিদ্যালয়, শাহজালাল কলেজ এবং জগন্নাথপুর কলেজ। উপজেলার কওমী মাদ্রাসার সংখ্যা ২০টি, সরকারি স্বীকৃতপ্রাপ্ত মাদ্রাসার সংখ্যা ১১টি।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. শিক্ষা
titleC. যাতায়াত ও যোগাযোগ
titleD. ভাষা ও সংস্কৃতি
উত্তর: titleB
প্রচলিত অর্থে এটি মূলত অভিধান নয়। এর প্রতিশব্দ কোষ, লিঙ্গানুসারে সাজানো। এতে সরল পদ্যে এক হাজার পাঁচশ শ্লোকে রয়েছে যা সহজেই মুখস্ত করা যায়। লিঙ্গ ভট্ট (দশটীকা), সুভূতিচন্দ্র (কামধেনু টীকা), সর্বানন্দ (টীকাসর্বস্ব, ১১৫৯-৬০), ক্ষীরস্বামী প্রমুখ পন্ডিত অমরকোষের টীকা রচনা করেছিলেন। এটি তিনটি কাণ্ডে বা খন্ডে বিভক্ত বলে একে 'ত্রিকাণ্ড' বা 'ত্রিকাণ্ডী' নামেও অভিহিত করা হয়। প্রথম কান্ড, "স্বর্গদী-কাণ্ড" ("স্বর্গ ও অন্যান্য") দেবতা ও আকাশ সম্পর্কিত শব্দ রয়েছে। দ্বিতীয় কাণ্ড, "ভাবার্গাদি-কাণ্ড" ("পৃথিবী ও অন্যান্য") পৃথিবী, নগর, প্রাণী এবং মানুষ সম্পর্কিত শব্দ নিয়ে আলোচিত। এবং তৃতীয় কাণ্ড, "সামান্যাদি-কান্ড" ("সাধারণ") ব্যাকরণ এবং অন্যান্য বিবিধ শব্দ সম্পর্কিত শব্দ অন্তর্ভুক্ত করেছে।

প্রথম কাণ্ড, "স্বর্গদী-কাণ্ড" স্ব, অভ্য, স্বর্গ, নাকা, ত্রিদিব, ত্রিদাসালয় বিভিন্ন নাম বর্ণনা করে 'স্বরব্যয়াম স্বর্গনাথথ্রিদিত্রালয় ..' শ্লোকের মাধ্যমে শুরু হয়। দ্বিতীয় শ্লোক "আমার, নির্জর, দেব," দেবতা ও উপদেবতাদের উদ্দেশ্যে ব্যবহৃত বিভিন্ন শব্দের বর্ণনা রয়েছে। পঞ্চম এবং ষষ্ঠ শ্লোকে রয়েছে বুদ্ধ এবং শাক্যমুনির বিভিন্ন নাম। পরবর্তী শ্লোকগুলিতে ব্রহ্মা, বিষ্ণু, বাসুদেব, বলরাম, কামদেব, লক্ষ্মী, কৃষ্ণ, শিব, ইন্দ্র ইত্যাদি বিভিন্ন নাম রয়েছে। এই সমস্ত নাম অত্যন্ত শ্রদ্ধার সাথে বিবেচনা করা হয়। যদিও অমরসিংহকে বৌদ্ধ হিসাবে গণ্য করা হলেও, "অমরকোষ"-এ সাম্প্রদায়িকতার উত্থান পর্বের সময় প্রতিফলিত হয়েছে।

"অমরকোষ"-এর দ্বিতীয় কাণ্ড, "ভাবার্গাদি-কাণ্ড" দশটি বর্গ বা অংশে বিভক্ত। দশটি বর্গ হল: ভুর্বর্গ (পৃথিবী), পুরর্বর্গ (শহর বা নগর), শৈলর্বর্গ (পর্বতমালা), ভানোশাদিবার্গ (বন এবং চিকিৎসা), সিংহাদ্বর্গ (সিংহ ও অন্যান্য প্রাণী), মনুষ্যবর্গ (মানবজাতি), ব্রহ্মবর্গ (ব্রাহ্মণ), ক্ষত্রিয়বর্গ (ক্ষত্রিয়), বৈশ্যবর্গ (বৈশ্য) এবং সুদ্রাবর্গ (সুদ্র)।

তৃতীয় কাণ্ড, "সামান্যাদি-কান্ড" মূলত বিশেষণ, ক্রিয়া, প্রার্থনা ও ব্যবসায় সম্পর্কিত শব্দ যোগ করেছে। প্রথম শ্লোকে "ক্ষেমঙ্কোররিস্তাতী শিবথথী শিবমকর শুভকর" শব্দের নানার্থকে বা ক্ষেমঙ্কর, আরিষ্ঠাথী, শিবথথী এবং শুভঙ্কর হিসাবে প্রবাদপ্রাপ্ত।

সঠিক অনুচ্ছেদ শিরোনাম কোনটি?
titleA. ব্যুৎপত্তি
titleB. অনুবাদ ও সংস্করণ
titleC. বিষয়বস্তুর সংগঠন
titleD. লেখক
উত্তর: titleC
তৃতীয় গ্যালারীতে রয়েছে একাত্তরের গণহত্যায় নিহত অসংখ্য শহীদের মাথার খুলি আর হাড়। যার বেশির ভাগই উদ্ধার করা হয়েছে জোহা হলের পাশে অবস্থিত গণকবর থেকে। অপরদিকে গ্যালারির একটি বড় অংশজুড়ে রয়েছে বঙ্গবন্ধু শেখ মুজিবুর রহমানের বিভিন্ন ঐতিহাসিক আলোকচিত্র। রয়েছে একাত্তরে পাকিস্তান হানাদার বাহিনীর আত্মসমর্পণের বিভিন্ন আলোকচিত্র ও বিজয়ী মুক্তিসেনাদের ছবি। তৃতীয় গ্যালারিতে আলোকচিত্র ১১২টি, প্রতিকৃতি ১টি, শিল্পীকর্ম ১১টি, বাঁধাইকৃত আলোকচিত্র ১টি, ভাস্কর্য-৬টি, ডায়েরি ও পাণ্ডুলিপি ৪০টি, পোশাক ও অন্যান্য বস্তু রয়েছে ৫৬টি।

সঠিক অনুচ্ছেদ শিরোনাম কোনটি?
titleA. মুক্তিযুদ্ধ বিষয়ক গবেষণা পাঠাগার
titleB. তৃতীয় গ্যালারী
titleC. দ্বিতীয় গ্যালারী
titleD. সংগ্রহ
উত্তর: titleB
আল্লামা বায়ামপুরী রহ. প্রথমে হাকীমুল উম্মত হজরত মাওলানা আশরাফ আলী থানবী রহ.-এর সঙ্গে আধ্যাত্মিক সম্পর্ক স্থাপন করেন। তবে নিজ উস্তাদ হোসাইন আহমদ মাদানী রহ.-এর কাছ থেকেও আধ্যাত্মিক লাইনে উপকৃত হন। পরবর্তী সময়ে তিনি মাওলানা ইয়াকুব বদরপুরী রহ.-এর কাছে বায়াত হন এবং তার খেলাফত লাভ করেন। আধ্যাত্মিকতার জগতে বায়মপুরী রহ. ছিলেন খুব উচুঁমাপের সাধক। তবে তিনি কখনও এটা প্রকাশ হতে দিতেন না। সবসময় নিজেকে আড়াল করে রাাখতেন। বহু জ্ঞানী-গুণীজন তার কাছে ইলমে তাসাউফের দীক্ষা নেন। তার খেলাফতপ্রাপ্ত কয়েকজন হলেন কানাইঘাট দারুল উলুম মাদরাসার সাবেক মুহতামিম ও শাইখুল হাদিস মাওলানা শহরউল্লাাহ রহ., সিলেটের গোয়াইনঘাট লাফনাউট মাদরাসার সাবেক মুহতামিম ও শাইখুল হাদিস মাওলানা আব্দুল করীম ছত্রপুরী রহ., গাছবাড়ী মুজাহিরুল উলুম মাদরাসার সাবেক মুহতামিম ও শাইখুল হাদিস মাওলানা হাবীবুর রহমান রহ., জকিগঞ্জ শিতালঙ্গশাহ মাদরসাার সাবেক মুহতামিম মাওলানা তৈয়বুর রহমান রহ., দারুল উলুম কানাইঘাটের সাবেক মুহতামিম ও শাইখুল হাদিস মাওলানা মুহাম্মদ বিন ইদ্রিস।

সঠিক অনুচ্ছেদ শিরোনাম কোনটি?
titleA. ইলমের সমুদ্র
titleB. জন্ম ও বংশ পরিচিতি
titleC. আধ্যাত্মিক জীবন
titleD. সামাজিক সংস্কার আন্দোলন
উত্তর: titleC
কিছু নারিবাদী লেখকও হ্যারি পটার সিরিজের সমালোচনা করেছেন। এর মধ্যে ক্রিস্টিন শোফার অগ্রগামী, যিনি উপন্যাসগুলোকে পুরুষপ্রধান ও অন্ধ দেশপ্রেমে পরিপূর্ণ বলে আখ্যায়িত করেছেন। শোফারের মতে সিরিজটি এমন এক বিশ উপস্থাপন করেছে যাতে গতানুগতিক পুরুষ সমাজই সবকিছু করে এবং ধরেই নেয়া হয়েছে তারাই বিশ্বকে নেতৃত্ব দেবে। শোফার বিপজ্জনক পরিস্থিতিতে হ্যারির সাহসের সাথে হারমায়োনির অনুভূতিপ্রবণ মানসিকতার তুলনা এবং হ্যারি ও রনের সম্মতির জন্য তার প্রয়োজনীতা কথা উল্লেখ করেছেন। এছাড়া নারী অধ্যাপক ম্যাকগোনাগল ও চাপগ্রস্থ অবস্থায় তার মত দুর্বলের সাথে দূরদৃষ্টিসম্পন্ন ডাম্বলডোরের তুলনা করেছেন। তিনি হ্যারি পটারে শক্ত নারী চরিত্রের অভাবের কথা উল্লেখ করেছেন।

সঠিক অনুচ্ছেদ শিরোনাম কোনটি?
titleA. মূলভাব
titleB. কাহিনীর গঠন ও ধরণ
titleC. সাংস্কৃতিক প্রভাব
titleD. নারীবাদী সমালোচনা
উত্তর: titleD
১৮৯৮ সালের ২৮ জানুয়ারি স্বদেশ ও পরিবার-পরিজন ত্যাগ করে মার্গারেট চলে আসেন ভারতে। এই সময় বিবেকানন্দের কাছে ভারতের ইতিহাস, দর্শন, সাহিত্য, জনজীবন, সমাজতত্ত্ব, প্রাচীন ও আধুনিক মহাপুরুষদের জীবনকথা শুনে মার্গারেট ভারতকে চিনে নেন। ভারতে আসার কয়েক দিন পর রামকৃষ্ণ পরমহংসের স্ত্রী সারদা দেবীর সঙ্গে তার সাক্ষাৎ হয়। এরপর ২৫ মার্চ স্বামী বিবেকানন্দ তাকে ব্রহ্মচর্য ব্রতে দীক্ষা দেন। তিনিই মার্গারেটের নতুন নাম রাখেন ‘নিবেদিতা’।

মেয়েদের লেখাপড়া শেখানোর জন্য নিবেদিতা উত্তর কলকাতার বাগবাজার অঞ্চলে ১৬ নম্বর বোসপাড়া লেনে নিজবাসভবনে একটি মেয়েদের স্কুল খোলেন (বর্তমানে নাম রামকৃষ্ণ সারদা মিশন ভগিনী নিবেদিতা বালিকা বিদ্যালয়)। ১৮৯৯ সালে কলকাতায় মহামারী দেখা দিলে তিনি স্থানীয় যুবকদের সহায়তায় রোগীদের সেবাশুশ্রুষা (সেবা করেন) ও পল্লী-পরিষ্কারের কাজ করেন।

১৯০২ সালের ৪ জুলাই নিবেদিতার পরম গুরু স্বামী বিবেকানন্দের মৃত্যু হয়।

সঠিক অনুচ্ছেদ শিরোনাম কোনটি?
titleA. ভারতীয়দের প্রতি অবদান
titleB. মৃত্যু
titleC. বই
titleD. ভারতে
উত্তর: titleD
ঢাকার বিভিন্ন রেলস্টেশনে, বাসস্টেশনে ঠিকানাহীনভাবে কিছুকাল কাটে। এরপর চলচ্চিত্র নির্মাতা মোস্তফা সরয়ার ফারুকীর সাথে পরিচয় ও তার সাথে সহকারী পরিচালক হিসেবে অভিনয় জগতে কাজ শুরু করেন। কলেজ চলাকালীন চট্টগ্রাম চলচ্চিত্র কেন্দ্র (চট্টগ্রাম ফিল্ম সেন্টার) এর সাইবাল চৌধুরী এবং জাভেদ আহসান তাকে চলচ্চিত্রে কাজ করার বিষয়ে আগ্রহী করে তোলেন। তিনি চলচ্চিত্র নির্মাতা হয়ে সিনেমার জগতে প্রবেশ করেন তার প্রথম চলচ্চিত্র 'হোমো-সেপিয়েন্স'-এ কাজ শুরু হয়েছে। তার প্রথম শর্ট ফিল্ম 'গুঞ্জন' চলচ্চিত্র নির্মতা তারেক মাসুদের সহায়তায় নির্মিত হয়েছিল। এটি ব্রিটিশ কাউন্সিল মিলনায়তনে প্রদর্শিত হয়েছিল। ‘বেঁচে থাকার জন্য আমি’ 'পাখি পাকা পেঁঁপে খায়' নামে নাটক সিরিজ তৈরি করেন। 


সঠিক অনুচ্ছেদ শিরোনাম কোনটি?
titleA. শিক্ষা ও ব্যক্তিগত জীবন
titleB. কর্মজীবন
titleC. অসুস্থতা ও মৃত্যু
titleD. অভিনীত নাটক
উত্তর: titleB
প্রসেস বা জব হল অপারেটিং সিস্টেমের কাজের মৌলিক একক। প্রসেস ব্যবস্থাপনা বলতে প্রসেস সৃষ্টি করা, প্রসেস মুছে দেয়া, প্রসেসগুলো কীভাবে একে অপরের সাথে যোগাযোগ করতে পারে ও সময় মিলিয়ে চলতে পারে, তার মেকানিজমগুলো প্রদান করা, ইত্যাদিকে বোঝায়। মেমরি ব্যবস্থাপনার অংশ হিসেবে অপারেটিং সিস্টেম মেমরির কোন অংশ কে ব্যবহার করছে, তার হিসাব রাখে। অপারেটিং সিস্টেম ডাইনামিকভাবে মেমরি এলাকা খালি করতে পারে ও বণ্টন করতে পারে। অপারেটিং সিস্টেম স্টোরেজ ব্যবস্থাগুলোরও দেখাশোনা করে। এ-সংক্রান্ত কাজের মধ্যে আছে ফাইল ও ডিরেক্টরি উপস্থাপনের জন্য ফাইল সিস্টেম প্রদান করা, গণ-স্টোরেজ ব্যবস্থাগুলোর জায়গা ব্যবস্থাপনা করা।

সঠিক অনুচ্ছেদ শিরোনাম কোনটি?
titleA. বিশেষ পরিবেশের অপারেটিং সিস্টেম
titleB. প্রসেস
titleC. বহুপ্রোগ্রামিং
titleD. সুরক্ষা ও নিরাপত্তা
উত্তর: titleB
সত্য সাই বাবার "এডুকেয়ার" প্রকল্পের উদ্দেশ্য সমগ্র বিশ্বে বিদ্যালয় স্থাপন করা এবং ছাত্র-ছাত্রীদের অন্ততঃ ৫টা মানবীয় মূল্যবোধের জ্ঞান দেওয়া। সাই এডুকেয়ার সাইটের মতে, অষ্ট্রেলিয়া, মেক্সিকো, যুক্তরাজ্য, পেরু ইত্যাদি ৩৩টি দেশে বিদ্যালয় খোলা হয়েছে। টাইমস অব জাম্বিয়ার মতে-- "জাম্বিয়ার শিক্ষা ব্যবস্থায় সত্য সাই বাবার কাজের বিশেষ ইতিবাচক প্রভাব আছে। মানবীয় মূল্যবোধের ওপর আধারিত শিক্ষা, যা সাই বাবার শিক্ষা আদর্শের ফল, জাম্বিয়ার শিক্ষাবিদদের জন্য চোখ খুলে দেওয়া বস্তু"

কানাডায়, কানাডার স্বাধীন অনুসন্ধান এবং শিক্ষা সংস্থা ফ্রেশার ইন্সটিটিউট সত্য সাই বিদ্যালয়কে অন্টারিওর শীর্ষ ৩৭টি বিদ্যালয়ের তালিকায় অন্তর্ভুক্ত করেন।

সঠিক অনুচ্ছেদ শিরোনাম কোনটি?
titleA. এডুকেয়ার
titleB. প্রশান্তি নিলয়ম
titleC. প্রতিষ্ঠান, প্রকল্প ও অন্যান্য কর্ম
titleD. আশ্রম এবং মন্দির
উত্তর: titleA
হিন্দুধর্মের দুটি প্রধান উপনিষদ্‌ সামবেদের অন্তর্গত। এদুটি হল ছান্দোগ্য উপনিষদ্‌ ও কেন উপনিষদ্‌। দুটি উপনিষদ্‌ই উচ্চমানের ছন্দোময় সাংগীতিক গড়নের জন্য বিখ্যাত। তবে ছান্দোগ্য উপনিষদ্‌ হিন্দু দর্শনের বিভিন্ন শাখার বিবর্তনে ঐতিহাসিক ভূমিকা পালন করেছে। উদাহরণস্বরূপ বলা যায়, এই উপনিষদের মধ্যে অন্তর্হিত দার্শনিক গড়নটি হিন্দুধর্মের বেদান্ত দর্শনের ভিত্তি স্থাপন করেছে। হিন্দুধর্মের বিভিন্ন শাখার গবেষকদের ‘ভাষ্যে’ এই উপনিষদ্‌ থেকেই সর্বাধিক প্রমাণ দর্শিত হয়েছে। যেমন, আদি শঙ্কর তার "বেদান্ত সূত্র ভাষ্য" গ্রন্থে ছান্দোগ্য উপনিষদ্‌ থেকে ৮১০টি প্রমাণ উল্লেখ করেছেন। এই সংখ্যাটি অন্যান্য প্রাচীন ধর্মগ্রন্থ থেকে উদ্ধৃত প্রমাণ অপেক্ষা অনেক বেশি।

সঠিক অনুচ্ছেদ শিরোনাম কোনটি?
titleA. সাংস্কৃতিক প্রভাব
titleB. উপনিষদ্‌
titleC. কেন উপনিষদ্‌
titleD. পাণ্ডুলিপি ও অনুবাদ
উত্তর: titleB
এসবিএনআর নারীবাদী আধ্যাত্মিক, ধর্মীয় চিন্তাভাবনা এবং বাস্তুশাস্ত্রীয় আধ্যাত্মিকতার সাথে সম্পর্কিত এবং নব্য-পৌত্তলিকতা, উইকা, শামানিক, দ্রুডিক, গায়ান এবং আনুষ্ঠানিক যাদু অনুশীলনের সাথেও সম্পর্কিত। কিছু নতুন যুগের আধ্যাত্মিক অনুশীলনের মধ্যে রয়েছে জ্যোতিষশাস্ত্র, ওউজা বোর্ড, ট্যারোট কার্ড, আই চিং এবং কল্পবিজ্ঞান। এসবিএনআরদের একটি সাধারণ অনুশীলন হলো ধ্যান, যেমন মনোযোগসহকারে ধ্যান এবং অতীন্দ্রিয় ধ্যান।

সঠিক অনুচ্ছেদ শিরোনাম কোনটি?
titleA. উৎস ও জনসংখ্যা
titleB. অনুশীলন
titleC. এসবিএনআর-এর শ্রেণীবিভাগ
titleD. এন্টি-প্রাতিষ্ঠানিক এবং ব্যক্তিবাচক
উত্তর: titleB
১৯৩০-৩১ মৌসুমের পর বেলের প্রথম-শ্রেণীর ক্রিকেট দক্ষিণ আফ্রিকার দুইটি টেস্ট সফরের মধ্যে সীমাবদ্ধ ছিল। ১৯৩১-৩২ মৌসুমে অস্ট্রেলিয়া ও নিউজিল্যান্ড সফরে যান। অন্যটি ১৯৩৫ সালে ইংল্যান্ড সফর ছিল। ১৯৩৮-৩৯ মৌসুমে রোডেশিয়ার পক্ষে একটিমাত্র খেলায় অংশ নিয়েছিলেন তিনি।

অবশেষে অস্ট্রেলিয়া ও নিউজিল্যান্ড সফরে দলের নিয়মিত টেস্ট খেলোয়াড় হতে পেরেছিলেন। ঐ সফরে সাত টেস্টের সবকটিতেই তার অংশগ্রহণ ছিল। প্রথম টেস্টটি মারাত্মকভাবে বিরূপ আবহাওয়ার কবলে নিপতিত হয়। অস্ট্রেলিয়া ৪৫০ রান তোলার পর দুই দিন বৃষ্টির জন্য খেলা আয়োজন করা সম্ভব হয়নি। অস্ট্রেলিয়ার ইনিংসের অন্যতম দিক ছিল ডোনাল্ড ব্র্যাডম্যানের ২২৬ রান। তাস্বত্ত্বেও দক্ষিণ আফ্রিকা দল ইনিংস ব্যবধানে পরাজিত হয়েছিল। একমাত্র ইনিংসটিতে দক্ষিণ আফ্রিকানদের পক্ষে সর্বাপেক্ষা সেরা বোলার ছিলেন তিনি। ১২৩ রান দিয়ে ৪ উইকেট দখল করেন স্যান্ডি বেল। উইজডেন মন্তব্য করে যে, দীর্ঘ ইনিংসটিতে বেল একাধারে বোলিং করে গেছেন। ফলাফলের দিক দিয়ে দ্বিতীয় ইনিংসটিও একই অবস্থায় পড়ে। এবার আবহাওয়া কোন প্রভাব ফেলেনি। তিনদিনেই দক্ষিণ আফ্রিকানরা ইনিংস ব্যবধানে হেরে যায়। এবারও বেল একমাত্র ইনিংসটিতে সেরা বোলার ছিলেন। ১৪০ রান দিয়ে তিনি ৫ উইকেট পান। সিরিজের তৃতীয় টেস্টে কম রান দেন ও প্রথম ইনিংসটিতে ব্যাপক প্রভাব বিস্তার করেন। বেল ও কুইন স্বাগতিক দলকে ১৯৮ রানে গুটিয়ে দেন। তন্মধ্যে, বেল ৫/৬৯ ও কুইন ৪/৪২ লাভ করেন। তবে, দ্বিতীয় ইনিংসে তিনি কেবলমাত্র এক উইকেট পান। অস্ট্রেলীয়রা ৫৫৪ রান তুলে খুব সহজেই খেলায় তাদের প্রাধান্য বিস্তার করে জয় তুলে নেয়।

চতুর্থ খেলায় অস্ট্রেলিয়া দুইজন খেলোয়াড়ের সহায়তায় প্রাধান্য বিস্তার করে। প্রথম ইনিংসে ব্র্যাডম্যান অপরাজিত ২৯৯ রান তুলেন। ঐ টেস্টে ক্ল্যারি গ্রিমেট ১৪ উইকেট লাভ করেন। আবারও বেল দক্ষিণ আফ্রিকানদের মধ্যে সর্বাপেক্ষা সফলতম বোলার হন। তৃতীয় খেলায় ইনিংসে উপর্যুপরি পাঁচ উইকেট পান। তিনি ৫/১৪২ পান। তবে আবারও তিনি ব্র্যাডম্যানকে আউট করতে ব্যর্থ হন। এ সিরিজে তিনি তাকে আউট করতে পারেননি। পঞ্চম ও চূড়ান্ত টেস্টেও অস্ট্রেলীয়রা একই বিজয় পেলেও প্রেক্ষাপট অন্য টেস্টগুলোর তুলনায় ভিন্ন ছিল। দক্ষিণ আফ্রিকানরা মাত্র ৩৬ ও ৪৫ রানে গুটিয়ে যায়। ১৫৩ রানের বিপরীতে ইনিংস ব্যবধানে পরাজিত হয়। বেল ৩/৫২ পান। তন্মধ্যে অস্ট্রেলীয় অধিনায়ক বিল উডফুলকে প্রথম বলেই শূন্য রানে প্যাভিলিয়নে ফেরৎ পাঠান। খেলার দুই ইনিংস প্রথম দিনেই শেষ হবার পর তিনি নাইটওয়াচম্যান হিসেবে ছিলেন। উইকেটে দীর্ঘক্ষণ অবস্থান করেন ৪৫ মিনিট সময় নিয়ে। কেবলমাত্র সিড কার্নো বাদে দলের অন্য কোন সঙ্গী সময় দিতে পারেননি।

সিরিজে বেল দক্ষিণ আফ্রিকানদের মধ্যে সর্বাপেক্ষা সফল বোলার ছিলেন। ২৭.২৬ গড়ে ২৩ উইকেট নেন। তার কাছাকাছি ছিলেন কুইন ৩৯.৩৮ নিয়ে ১৩ উইকেট পান।

অস্ট্রেলিয়ার বিপক্ষে হোয়াইটওয়াশ হবার পর নিউজিল্যান্ড বিপক্ষে দক্ষিণ আফ্রিকানরা জয় পায়। তবে বেল ব্যক্তিগতভাবে সফল ছিলেন না। দুই খেলায় অংশ নিয়ে মাত্র তিন উইকেট দখল করেন।

সঠিক অনুচ্ছেদ শিরোনাম কোনটি?
titleA. ঘরোয়া সাফল্য
titleB. প্রারম্ভিক জীবন
titleC. ইংল্যান্ড সফর
titleD. অস্ট্রেলিয়া ও নিউজিল্যান্ড সফর
উত্তর: titleD
১৯৬৮ সালে বাকু'র ১৮৯তম মাধ্যমিক বিদ্যালয়ের পড়ালেখা শেষে, লালা শেভকেট এন. নারিমানভ আজারবাইজান স্টেট মেডিকেল বিশ্ববিদ্যালয়ে ভর্তি হন এবং পেশাগত ফিজিশিয়ান হিসেবে  যোগ্যতা লাভ করেন। সে সময়ই তার প্রথম বৈজ্ঞানিক প্রকাশনা শুরু হয়। স্নাতক লাভের পর তিনি মস্কোতে যান এবং সেখানে স্নাতকোত্তর সম্পন্ন করেন সেইসাথে প্যাট্রিস লুমাম্ব আন্তর্জাতিক বিশ্ববিদ্যালয়ের বিখ্যাতে একাডেমিসিয়ান (একাডেমির সদস্য) প্রফেসর ভি.ভি.ভিনোগ্রাদোভ এর তত্ত্বাবধানে সার্জারি'র উপর মাস্টার ডিগ্রী লাভ করেন।  

২৫ বছর বয়সে তিনি এমএসসি ডিগ্রী লাভ করেন এবং সেসময়কার ইউএসএসআর এর সবচেয়ে তরুণ এমএসসি ডিগ্রীধারী হিসেবে পরিচিতি পান। ১৯৭৮ সাল থেকে লালা শেভকেট প্রাথমিক প্রতিবিধানের এন.ভি.স্ক্লিফোসোভস্কি মস্কো সায়েন্টিফিক রিসার্চ ইন্সটিটিউট এর হয়ে কাজ করছেন। লালা শেভকেট জুনিয়র রিসার্চ অফিসার থেকে প্রভাবশালী বৈজ্ঞানিক এবং উক্ত বিভাগের প্রধান হতে বহু পথ অতিক্রম করেছেন।    

৩৭ বছর বয়সে তিনি সফলভাবে গবেষণাপত্র প্রকাশ করেন এবং ইউএসএসয়ার এর (স্বাস্থ্য সেবার সংগঠন এবং নির্বাহী পরিষদে) সবচেয়ে তরুণ ডক্টর অব মেডিসিন হিসেবে পরিচিতি লাভ করেন। তিনি রাশিয়ান ফেডারেশনের স্বাস্থ্য সেবা মন্ত্রণালয়ের সায়েন্টিফিক সেন্টারের সংগঠন ও ব্যবস্থাপনা বভাগের প্রধান হিসেবে নিযুক্ত হন। তার গবেষণা ইউএসএসআর স্বাস্থ্য সেবার মানোন্নয়নে ব্যাপক ভূমিকা রাখে এবং বিশ্ব দরবারে স্বীকৃতি পেতে শুরু করে।

তিনি একশ'টিরও বেশি বৈজ্ঞানিক প্রকাশনা সম্পন্ন করেন। তিনি প্রফেসর উপাধি লাভ করেন। ১৯৯১ সালে লালা শেভকেট আনুষ্ঠানিকভাবে রাশিয়ান প্রধানমন্ত্রী এন.সিলায়েব কর্তৃক রাষ্ট্রের সামাজিক প্রগতি এবং নীতি নিয়ে কাজ করার জন্য তালিকাভুক্ত হন।  

লালা শেভকেট রাশিয়ান ফেডারেশন সুপ্রীম সোভিয়েত এর সেবা আইন কমিশনের প্রধান হিসেবে কাজ করেন, এছাড়াও তিনি ছিলেন আন্তর্জাতিক সামাজিক-স্বাস্থ্য সংগঠন এবং স্বাস্থ্য সেবা সংগঠনের সহ-সভাপতি এবং প্রসিডিয়াম অব ইন্টারন্যাশনাল ইকো-ফিলোসোফিক ফান্ডের সদস্য। তাকে সম্মানসূচক পিএইচডি প্রদান করা হয়। 

লালা শেভকেট এর একজন ছেলে আছে।

সঠিক অনুচ্ছেদ শিরোনাম কোনটি?
titleA. প্রাথমিক জীবন এবং বৈজ্ঞানিক কর্মজীবন
titleB. রাজনৈতিক জীবন
titleC. পিতা-মাতা
titleD. তথ্যসূত্র
উত্তর: titleA
তার পিতা ভূপতিমোহন এবং মাতা হেমপ্রভা। মানকুমার বসুঠাকুরের আদি নিবাস ঢাকা মালখানগার। ঢাকার সেন্ট গ্রেগরি হাইস্কুল থেকে ১৯৩৭ সালে ম্যাট্রিক পাশ করেন। ঢাকা জগন্নাথ কলেজে পড়ার সময় রাজনীতির সংস্পর্শে আসেন। পরিবারের অমতে কলেজ ছেড়ে ব্রিটিশ নৌ-বাহিনীতে যোগ তিনি। ভারতীয় উপকূল রক্ষা বাহিনীর ১৩ টি বিভাগীয় পরীক্ষায় প্রথম স্থানাধিকার করেছিলেন।

সঠিক অনুচ্ছেদ শিরোনাম কোনটি?
titleA. বিদ্রোহে যোগ
titleB. বিচার
titleC. ফাঁসি
titleD. শিক্ষা
উত্তর: titleD
এই ভার্সনগুলোতে বাইরের দিকে অস্ত্রাগারের নিজস্ব পরিচিতি নাম্বার থাকলেও কোন সিরিয়াল নাম্বার নেই। এই রিভলবার গুলোতে অস্ত্রাগারের পরিচিতি নাম্বার থাকলেও সিরিয়াল নাম্বার কেন দেয়া হয়নি তার কারণ কেউ সঠিক ভাবে বলতে পারে না। তবে এগুলোর কোন কোনটিতে ৯মি.মি. বুলেটের পরিবর্তে ".৩৮ স্মিথ অ্যান্ড ওয়েসন" বুলেট ব্যবহারের জন্য নকশায় কিছু পরিবর্তন করা হয়েছিল। তবে ধারণা করা হয় এই পরিবর্তনগুলো এদের যখন পুনঃরায় ব্যবহার শুরু করা হয় তখন করা হয়েছিল।

সঠিক অনুচ্ছেদ শিরোনাম কোনটি?
titleA. নকশা
titleB. গ্রেনেড লঞ্চার
titleC. সীমিত চূড়ান্ত উৎপাদন
titleD. সীমিত প্রথমিক উৎপাদন
উত্তর: titleD
প্যারিসে অবস্থানকালীন আরভিং ১৮২৬ সালের ৩০শে জানুয়ারি আলেকজান্ডার হিল এভারেটের নিকট থেকে একটি চিঠি পান। সম্প্রতি স্পেনে মার্কিন মন্ত্রী হওয়া এভারেট আরভিংকে মাদ্রিদে তার সাথে যোগ দিতে বলেন, এবং লিখেন যে আমেরিকার স্পেনীয় বিজয় সংক্রান্ত বেশ কিছু সংখ্যক পাণ্ডুলিপি জনসাধারণের উদ্দেশ্যে প্রকাশিত হয়েছে। আরভিং মাদ্রিদের উদ্দেশ্যে রওনা দেন এবং আগ্রহের সাথে স্পেনীয় সংগ্রহশালায় বিভিন্ন উপাদানের সন্ধান করেন।

সঠিক অনুচ্ছেদ শিরোনাম কোনটি?
titleA. লন্ডনে মার্কিন কূটনীতিক
titleB. প্রারম্ভিক জীবন
titleC. স্পেনীয় বইসমূহ
titleD. প্রথম স্বীকৃত লেখনী
উত্তর: titleC
বর্তমানে প্রধানমন্ত্রীর নেতৃত্বে গঠিত সুইডিশ সরকার সর্বোচ্চ নির্বাহী ক্ষমতার অধিকারী; এবং সর্বাধিনায়কের সম পদমর্যাদার, যদিও লিখিতভাবে এই পদ দেওয়া হয়নি। 

তবে বর্তমান রাজা কার্ল ১৬ গুস্তাফ এখনও সুইডিশ সেনা, নৌ ও বিমান বাহিনীর চার তারকা সম্বলিত জেনারেল ও এডমিরাল এবং অলিখিত বিধানে সুইডিশ সশস্ত্র বাহিনীর সর্বোচ্চ প্রতিনিধি।

সঠিক অনুচ্ছেদ শিরোনাম কোনটি?
titleA. কেনিয়া
titleB. সুইডেন
titleC. সর্বাধিনায়ক হিসেবে রাষ্ট্রপ্রধান
titleD. সংজ্ঞা
উত্তর: titleB
তিনি জন্মেছিলেন ব্রিটিশ ভারতের মাদ্রাজ প্রেসিডেন্সির অন্তর্গত দেশীয় রাজ্য পুদুকোত্তাইয়ে। তিনি শত বাধাবিপত্তি আসা সত্ত্বেও লেখাপড়া চালিয়ে গিয়েছিলেন। ১৯০৭ সালে মাদ্রাজ মেডিকেল কলেজে ভর্তি হন। সেখানে তিনি অসাধারণ ফলাফল করেন। ১৯১২ সালে তিনি ডাক্তারি পাস করেন। তিনি ভারতবর্ষের প্রথম দিককার মহিলা ডাক্তারদের মাঝে অন্যতম। এরপর তিনি অ্যানি বেসান্ত ও মহাত্মা গান্ধীর প্রভাবে প্রভাবান্বিত হন।

তার পিতা এস. নারায়ণসামি, মহারাজা কলেজের অধ্যক্ষ ছিলেন। তার মা চন্দ্রাম্মাল এস. নারায়ণসামি প্রথা ভেঙে তাকে স্কুলে পাঠিয়েছিলেন। শত প্রতিকূলতা সত্ত্বেও লেখাপড়া চালিয়ে গিয়েছিলেন মুথুলক্ষ্মী রেড্ডী।

ম্যাট্রিকুলেশন পাস করার পরও তাকে মুখোমুখি হতে হয় সীমাহীন প্রতিকূলতার। তিনি কলেজে ভর্তি হন। কলেজেও তিনি কৃতিত্বের স্বাক্ষর রাখেন।

১৯০৭ সালে মাদ্রাজ মেডিকেল কলেজে ভর্তি হন মুথুলক্ষ্মী রেড্ডী। ১৯১২ সালে তিনি ডাক্তারি পাস করেন। এরপর তিনি সরকারি মাতৃত্ব ও চক্ষুসংক্রান্ত হাসপাতালের প্রথম নারী সার্জন হিসেবে নিযুক্ত হন। ১৯১৪ সালে তিনি ডা. সুন্দর রেড্ডীর সাথে বিবাহবন্ধনে আবদ্ধ হন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. রাজনৈতিক জীবন
titleC. পুরস্কার ও গ্রন্থ
titleD. মুথুলক্ষ্মী রেড্ডীর উপর বিভিন্ন ব্যক্তির প্রভাব
উত্তর: titleA
সিফাতে আ’রীদি এ হরফের শুধুমাত্র ঐ সিফাত গুলো অন্তর্ভুক্ত যা হরফে সর্বাবস্থায় প্রয়োগ করতে হয় না । যেমন: ب একটি হরফ, কুরআন মাজীদ এর বিভিন্ন জায়গায় এই হরফটি এসেছে। এই হরফটি উচ্চারণের সময় সবসময় অতিরিক্ত আওয়াজ( ক্বাল্ক্বালাহ) করতে হয় না। শুধুমাত্র ب সাকিন হলে এরকম করতে হয়। যেমন: (লাহাব না পড়ে লাহাবে পড়তে হবে)
এটি সুধুমাত্র ب সাকিন হলে প্রযোজ্য হবে, এর সাথে জবর/জের/পেশ/তানউইন থাকলে প্রযোজ্য হবে না। তাই এই সিফাতটি আ’রীদি এর অন্তর্ভুক্ত।

অন্যদিকে ب এর ৫ টি সিফাত রয়েছে যা সিফাতে আ’রীদির অন্তর্ভুক্ত নয় যা উপরে আলোচনা করা হয়েছে।

সিফাতে আ’রীদির অন্তর্গত ১টি মাত্র সিফাত রয়েছে তা হলো:

সঠিক অনুচ্ছেদ শিরোনাম কোনটি?
titleA. আ’রীদি(অস্থায়ী)
titleB. আরবি বর্ণমালা
titleC. ক্বালক্বালাহ(কম্পিত হওয়া)
titleD. মাদ্দ্
উত্তর: titleA
ধানবিজ্ঞানী ড. জি.পি. হেক্টরের (১৯১১-এর কিছু পরে এ হিসাব করা হয়) মতে, এ দেশে একসময় ১৮ হাজার জাতের ধান আবাদ হতো। বাংলাদেশে নানা ধরনের আউশের জাত পাওয়া যেত। এদের নামও ছিলো বিচিত্র। কিষাণীর মনকাড়া প্রকৃতি, গাছপালা, পাখি কিংবা মানুষের নাম জুড়ে দিয়েও রাখা হয়েছে কোন কোন আউশ ধানের জাতের নাম।

বিশিষ্ট ধানবিজ্ঞানী ড. শাহ্ মোহাম্মদ হাসানুজ্জামানের ধানের নাম বৈচিত্রের ব্যাপারে বলেন, 

আউশ ধানের জাতের নামগুলো জানতে পারা যায়, তা হলোঃ-
তবে এসব জাতের মধ্যে সবচেয়ে বেশি স্থানে আবাদ করা হতো পরাঙ্গী, কালামানিক, সূর্যমুখী, ষাইট্টা, মাটিচাক, পড়খীরাজ, লক্ষ্মীলতা, নরই, বটেশ্বর, কটকি, কইয়াজুরি ইত্যাদি। এসব ছাড়াও বাংলাদেশ ধান গবেষণা ইন্সটিটিউট আউশের বেশ কিছু জাত উদ্ভাবন করেছে; উল্লেখযোগ্য হলোঃ বিরি-২৮, বিআর-২১, বিআর-২৬, বিআর-২৭, বিআর-৪৮, বিআর-৫৫ ইত্যাদি। জলমগ্নসহনশীল ধানের উদ্ভাবন করা হয়েছে; যেমনঃ স্বর্ণা, বিআর১১, আইআর৬৪, ব্রি ধান৩৩, ব্রি ধান৪৯ ও ব্রি ধান৪৪।

সঠিক অনুচ্ছেদ শিরোনাম কোনটি?
titleA. চাষাবাদ
titleB. বর্তমান অবস্থা
titleC. বিভিন্ন জাত
titleD. নামকরণ
উত্তর: titleC
কমলেশ্বর ভট্টাচার্য্য ভারতীয় দর্শন সম্বন্ধে গবেষণার জন্য ফরাসী ভারতবিদ লুই রেনো দ্বারা বহুলাংশে প্রভাবিত ছিলেন। পালি ভাষায় রচিত তিপিটক ও অন্যান্য সংস্কৃত গ্রন্থ থকে বিস্তর গবেষণা করে তিনি ১৯৭৩ খ্রিষ্টাব্দে "ল'আত্মন-ব্রাহ্মণ দান্স লে বৌদ্ধিজমে আন্সিয়েন" () নামক একটি গ্রন্থ রচনা করেন। এরপর তিনি মধ্যমক দর্শনের মতো আধুনিক বৌদ্ধ দর্শনের দিকে নজর দেন। নাগার্জুন রচিত ও পরবর্তীকালে রাহুল সাংকৃত্যায়ন দ্বারা আবিষ্কৃত "বিগ্রহব্যবর্তনী" নামক গ্রন্থটিকে তিনি ১৯৮৯ খ্রিষ্টাব্দে সংস্কৃত থেকে ইংরেজি ভাষায় অনুবাদ করেন।

জীবনের শেষ চল্লিশ বছর তিন ভারতীয় দর্শন, তর্কশাস্ত্র ও কাব্যশাস্ত্র নিয়ে ব্যাপক গবেষণা চালান। তিনি নব্য-ন্যায়ের ওপর "লে সিদ্ধান্ত লক্ষণ প্রকরণ দু তত্ত্বচিন্তামণি দে গঙ্গেসা, আভেক লা দীধিতি দে রঘুনাথ শিরোমণি এত লা টীকা দে জগদীশ তর্কালঙ্কার" () নামক গ্রন্থটি রচনা করেন। এছাড়া তিনি যজ্ঞপতি উপাধ্যায়ের "তত্ত্বচিন্তামণিপ্রভা" সম্পাদনা করে প্রকাশ করেন। এই সমস্ত গ্রন্থে তিনি ভারতের দার্শনিক চিন্তাধারার সঙ্গে ব্যাকরণ বিজ্ঞানের গভীর যোগসূত্রের ওপর জোর দেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. প্রথম জীবন
titleC. ভারতীয় দর্শনের ওপর গবেষণা
titleD. কম্বোডিয়ার ওপর গবেষণা
উত্তর: titleC
ওবায়দুল কাদের ১৯৫২ সালের ১ জানুয়ারি নোয়াখালী জেলার কোম্পানীগঞ্জ থানার বড় রাজাপুর গ্রামে জন্মগ্রহণ করেন। তার পিতার নাম মোশারফ হোসেন এবং মাতা ফজিলাতুন্নেছা। মোশারফ প্রথমে সরকারি চাকরি করলে পরবর্তীতে শিক্ষকতা পেশায় যোগদান করেন। কাদের স্থানীয় বসুরহাট ‘সরকারি এএইচসি উচ্চ বিদ্যালয়’ থেকে মাধ্যমিক ও নোয়াখালী সরকারি কলেজ থেকে উচ্চ মাধ্যমিক সম্পন্ন করে ঢাকা বিশ্ববিদ্যালয়ে ভর্তি হন। ঢাকা বিশ্ববিদ্যালয় থেকে রাষ্ট্রবিজ্ঞানে স্নাতক ডিগ্রি অর্জন করেন।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. ২০০৮ - বর্তমান
titleC. ছাত্র রাজনীতি
titleD. প্রারম্ভিক জীবন
উত্তর: titleD